Virgin Money London Marathon (28/04/2019 10h) - Pàgina 6 - Corredors.cat\n03 Mai 2019 19:14\t#101 per Jorfer (Associat/da)\nRaúl Martínez quin pedaç de maratonià ets.\nJo crec que no t'has equivocat a l'estratègia, vas sortir a ful i has patit de valent a la segona meitat per a assolir un gran resultat. Jo sempre dic que dels covards no n'hi a res escrit i de valents estan les tombes plenes, però cadascú sap com es troba en cap moment i el que més l'omple. Si tenies bones sensacions, doncs a provar, claro que si ("guapi").\nUna de les claus teves crec que ha sigut també el pes oi?\nUn més que s'ha apuntat a la loteria a veure si sona la flauta.\n03 Mai 2019 20:08\t#102 per Dennis Teuling (Associat/da)\nBrutal Raúl, no sé quants barrets ens hem de treure.\nA sobre patint 16 kms (potser el fet de saber que la marca i després el sub 2h40, i després el sub 2h37 estaven garantits, et donava la força mental per poder aguantar tant).\nPerò eh... amb tant força mental.. no tornis a pensar en penjar les botes mai més, eh!!\n03 Mai 2019 20:21\t#103 per JRDi69 (Associat/da)\ngorka va escriure: Fa 4 mesos que estic lesionat, no sé quan podré tornar a córrer ni si podré fer-ho en una Marató. Anava a llegir cròniques de Londres i he vist el teu post... m'han sobrat 6' per entrar a la Lottery... ara ja està tancada. Em sembla que he gastat tota la sort a la que tenia dret arribant a temps per al sorteig...\nVindran temps millors i d'altres "Lottery" igual o més engrescants, només cal estar atent que ho tenen molts pocs dies obert després de les proves, però cal perseverar i no defallir\n03 Mai 2019 21:01\t#104 per aurelian (Associat/da)\nMoltes gracies per aquesta cronica Raúl Martínez, encara que has patit molt en els ultims 10-12km, la maratø t'ha sortit bé, aquesta es la recompensa per la valentia de la primera mitja. Enhorabona!\n03 Mai 2019 23:13\t#105 per Raúl Martínez (Associat/da)\nfandes, noo li he donat una segona oportunitat\ngorka, jaume86, jorfer, JRDi69, aviam si teniu sort a la lottery, cap a l'octubre acostumen a notificar resultat.\nEl primer dia del pla (7 gener) pesava 80,7kg i el dia de la marató sub 75kg.\nPerdre pes és un tema que es nota molt, amb el mateix esforç vas moooollttt més ràpid.\nDennis Teuling, ara crec que he après el que s'ha de fer i el que no per preparar una marató. A partir d'ara, els resultats no em retiraran\nGràcies aurelian! al final qui més qui menys acaba patint en una marató. Després de la marató d'Amsterdam (el Dennis s'enrecorda segur )on vaig patir des del km14.... aquesta no va ser res en comparació\n04 Mai 2019 09:44\t#106 per Tiny (Associat/da)\nRaúlMartinez Felicitats especialment per la MMP! M'he sentit molt identificat amb la teva manera\nde correr aquesta marató...\nPD. També he agafat un número de loteria\n04 Mai 2019 21:16\t- 04 Mai 2019 21:20\t#107 per Hansi (Associat/da)\nCompanyes i companys, moltes gràcies pels ànims previs, pel seguiment durant la cursa i pels reconeixements posteriors! Dona gust sentir-se tan acollit per la gent correcat\nFelicitats al Raúl Martínez i al Jordi Seco, parell de cracks amb majúscules! Quina marató van fer tots dos, cadascú a la seva manera amb un parell de dallonses Llàstima que les sortides respectives fossin tan distants que no els vaig poder veure en cap moment .\nRaúl, parlant aquests mesos m'havies deixat entreveure que venies d'un desencís atlètic, però he flipat quan he llegit a la teva crònica que va arribar a ser tan intens. Sort, sort i sort que et tornem a tenir endollat!\nAra quan pugui em poso a escriure una mica de crònica i publico .\nÚltima edició: 04 Mai 2019 21:20 per Hansi.\n06 Mai 2019 08:57\t#108 per gorka (Associat/da)\nNo sabràs mai si una altra estratègia més ortodoxa t'hagués donat millor resultat. El cas és que vas aplicar la "tàctica kamikaze" i vas rebaixar lateva marca en 4'. Qualsevol de nosaltres ho signariem abans de córrer una Marató.\nPots estar ben orgullós de la cursa que vas fer.\n06 Mai 2019 10:08\t#109 per joregar (Associat/da)\nMoltes felicitats a tots 3, que grans maratons vareu fer.\nJordi marató de llibre i a ritme estratosfèric\nRaül amb estratègia kamikaze tens tots els números per petar fort però et vas cascar una cursa impresionant\nquan vaig veure els primers parcials vaig anar a veure la teva signatura i flipava. Que gran!!\nHansi injusta és la marató, 3-4 mesos entrenant i entrenant perfectament i en els últims 10 kms (quan diuen que comença la marató) ens cauen aquells minutets... que sapigues que t'admirem per la constància, les bones planificacions i per totes les 3h-maratons\n06 Mai 2019 11:47\t#110 per Dani (Associat/da)\nEll ja ha reconegut que no va córrer bé. Entenem bé, com un plantejament per maximitzar el seu resultat final. I una cosa no treu l'altre. Puc criticar la seva forma de plantejar la marató , fent gairebé marca en mitja marató, i per altre banda fer-li la ola, per valent, per arriscar a tope i pel seu impresionant temps. Són dues coses moolt diferents.\n06 Mai 2019 15:32\t#111 per Dennis Teuling (Associat/da)\nSimplemente que "ha corregut fatal" m'ha semblat massa dur.\nPerò sí, estem tots d'acord que es mereix una ola\n07 Mai 2019 13:48\t#112 per Dani (Associat/da)\nDennis Teuling va escriure: OK Dani\nGairebé li treu el rècord mundial de corredors.cat de córrer "a tope i que passi el que Déu vulgui" que tenia en JaumeQueNoEscriu.\nFeia un any que corria.\nA la marató del Mediterrani va fer marca de 10km 44' marca de mitja 1h45 i marca de gasosa, + 2h45 segona mitja, acabant en 4h30.\n08 Mai 2019 11:23\t- 08 Mai 2019 11:25\t#113 per Hansi (Associat/da)\nEl meu objectiu el passat 28 d'abril és senzill d'explicar: intentar fer MMP, sub3h, mantenint el ritme de 4'14-4'15"/km constant fins on el cos aguantés. Abans d'una cursa, no m'agrada fer previsions pessimistes, busco la mentalitat positiva, però tenia un parell de condicionants (físics) en la meva contra que no em feien confiar-hi gaire, sento dir-ho. Tenia clar, però, que tractant-se de Londres i amb el bon estat de forma que tenia fins poques setmanes abans, ho havia d'intentar, encara que no ho aconseguís.\nEn els primers 5 km, el perfil era de baixada. No vaig fer més que tractar de retenir-me i tot i així, em van sortir a 4'11"/km de mitjana sense cap esforç de cames. Després, vaig mantenir parcials cada 5 km entre 4'13 i 4'17"/km (en funció del perfil), concentrat a dosificar les energies perquè el desenvolupament de la cursa em deia que no anava gens sobrat, fins que al voltant del km 30 el cansament global del meu cos va accentuar-se molt ràpid.\nAl km 33 ja vaig deixar de mantenir ritme de sub3, però vaig seguir esforçant-me al màxim fins el km 36, veient que ni així baixava de 4'20"/km i que el cos mostrava signes d'estar tocat. Se m'havia acabat la bateria, literalment. Els últims 6 km em van sobrar, reconec que són l'única estona de tot el cap de setmana que no vaig disfrutar gens, ni tan sols de la bonica arribada prop de Buckingham Palace. Però vaig alegrar-me de poder ser finisher en aquesta marató, ja que tenia l'espina clavada de no haver-hi pogut anar l'any passat (tot i estar-hi inscrit) a causa d'uns problemes físics que van trigar molts mesos a resoldre's.\nEl perquè del gran cansament a partir del km 33, per mi, bàsicament es troba en insomnis causats per estrés en les dues setmanes abans de la marató. Si el cos no dorm gaires hores durant molts dies, no pot rendir durant una marató sencera, per molt ben entrenat que estigui. Ja ho havia comprovat altres cops, per desgràcia meva, i va funcionar de manera similar. A banda d'això, com diu el Dani, vinc de molts mesos molt baix físicament, i segur que, encara que el pla de preparació hagi funcionat molt bé, encara puc millorar la base si mantinc regularitat i no tinc aturades llargues.\nTinc la sort que la MMP i la marca sub3h no m'amoïnen molt, encara que em facin il·lusió. Els hi dono més importància per tots els amics i companys que desitgeu que ho faci, que no per mi mateix. Així que no us preocupeu per mi, que jo ja estic content de poder anar pel món fent maratons, en 3h04', 2h59', 4h30 o el que em surti, mentre les pugui fer a gust i batallant com em permeti el meu cos .\nÚltima edició: 08 Mai 2019 11:25 per Hansi.\n08 Mai 2019 12:45\t#114 per JRDi69 (Associat/da)\nUna llàstima, clarament va faltar el descans, felicitats\nLa propera més i millor, per quan i on?\n08 Mai 2019 23:57\t#115 per Dennis Teuling (Associat/da)\nHansi, crec que pots estar ben orgullós de la teva cursa!!\nI si a tu no et preocupen els pocs minuts (i altres cops fins i tot pocs segons), molt millor!!\nJa saps que coneixem fins i tot a alguns que es posen de molt mala llet per no baixar de 2h53... altres por no baixar de 2h55... altres de 3h00. En aquest sentit ets un home lliure!\nA gaudir de la propera!!\n10 Mai 2019 12:03\t#116 per kilometer (Associat/da)\nHansi, t'ho vaig dir l'altre dia que ens vam veure. Tenia pendent llegir la teva crònica i ja ho he fet. M'agrada molt la visió possitiva de tot plegat. London és una gran plaça per córrer, no tothom ho pot fer, així que enhorabona pe rla marató. Poc mé sa dir. Ens veiem\nRaúl Martínez, el meu Raulete . Tu ja saps que et tinc estimació. Com qui no vol la cosa, van passant els anys i les curses i anem compartint experiències. Quant m'enrecordo (i segur que tu també), de les teves paraules i de tot plegat, després de Berlin....Clar s'ens calenta la boca i mira. Conclussió, has de serenar més aquestas ànims, tenir confiança en tú i sempre, pensar que ho fas per gaudir, no per patir. M'alegra molt veure quina marató vas fer, per que el destí te la debia. Aixó si, crec que t'ho has de prendre amb calma i disfrutar-ho. Només de pensar que ara toca Berlín i després València, ja em fas patir. Peró aixó, sóm altres capítols que ja veurem. Enhorabona i cuida't\n14 Mai 2019 16:46\t#117 per OscarBolo75 (Associat/da)\nGran crònica Raúl Martínez.\nVas arriscar i et va sortir una gran marca. Enhorabona de nou, a per Berlin i Valencia.\nGràcies per compratir la teva crònica Hansi. És un goig anar pel mon de fent Maratons, totalment d'acord. Ja arribarà la MMP, no desisteixis, segueix intentant-ho, en qualsevol lloc del món.\n15 Mai 2019 20:41\t#118 per gorka (Associat/da)\nHas d'estar ben content de poder seguir fent Maratons pel món. Aquest és un privilegi del que has de gaudir. Completar Londres no està a l'abast de tothom i baixar una determinada marca no deixa de ser un petit caprici. Buscar reptes no deixa de ser una bona excusa per seguir entrenant i fer el que ens agrada. Si no aconseguim l'objrctiu ja tenim una motivació més per la propera. Enhorabona, crack!\n15 Mai 2019 21:32\t- 15 Mai 2019 21:33\t#119 per Hansi (Associat/da)\nJRDi69, Dennis, kilo, OscarBolo, gorka, gràcies pels vostres comentaris . Estic content i barrinant on podria fer la propera marató amb viatget turístic .\nÚltima edició: 15 Mai 2019 21:33 per Hansi.\n16 Mai 2019 12:56\t#120 per jcarpa (Visitant)\nVistes les cròniques vau anar forts de nassos, tenint que afluixar i lluitar el Hansi i el Raúl, però qui no arrisca no pisca. Hansi va jugar les cartes i casi surt bé, però els factors externs com ell diu, també afecten en una cursa tant dura com la marató. T'animo a que segueixis entrenant per aquest objectiu de 3h, sols l'entrenament i la emoció el dia de la prova val la pena, i sóm molts els que pensem que si s'alineen una dia els astres com et mereixes, encara la pots fer, i sino, si entrenes per 3h sempre pots marxar amb un 3h i poc, si entrenes per més temps, doncs segur que no faràs 3 i poc\nRaúl Martinez vas sortir amb les millor sensacions i te la vas voler jugar, qui no arrisca no pisca, tot i els patiments exagerats i alguns minuts que et vas deixar a la 2a meitat, marxes amb una MMP impressionant. Gaudeix-la\nDe jordi89 no podem dir res, marató perfecta, doblant, tiempasso, i enveja sana!!! Per moltes més així!


Quatre anys i mig de presó per importar marihuana\nActualitzada 28/07/2020 a les 06:53\nEl Tribunal de Corts va condemnar ahir a quatre anys i mig de presó els dos acusats principals d’un delicte d’importació de cànnabis en grans quantitats pel tràfic, que la policia va anomenar Operació Elit. La sentència dictada pels magistrats també inclou que ambdós hauran de fer efectiu el pagament de 20.000 euros en concepte de responsabilitat civil.\nEn referència a l’altre processat, els magistrats el van penar a dos anys de presó ferma, al pagament de 10.000 euros en concepte de sanció i va ordenar el comís del producte estupefaent i la seva destrucció.\nLa sentència de Corts divergeix de la qualificació presentada pel ministeri públic, que sol·licitava sis anys de presó ferma i una multa de 60.000 euros per al principal acusat de l’operació Elit, i cinc anys i el pagament d’una sanció de 30.000 euros per als dos còmplices que va tenir. Per la seva banda, les respectives defenses demanaven penes molt inferiors o l’absolució.\nEls fets es remunten al 24 de març de l’any passat, quan el cos de policia va detenir tres residents en diversos punts del país, acusats d’entrar 6,5 quilos de marihuana a través d’un pas de muntanya.


La crisi destrueix més de 90.000 ocupacions en restauració - Hostaleria i restauració\nAquest article ha estat escrit originalment en castellà. L'hem traduït automàticament per a la vostra comoditat. Tot i que hem fet esforços raonables per a aconseguir una traducció precisa, cap traducció automática és perfecta ni tampoc pretén substituir-ne una d'humana. El text original de l'article en castellà podeu veure'l a La crisis destruye más de 90.000 empleos en restauración\nLa crisi destrueix més de 90.000 ocupacions en restauració\nEl nombre de treballadors ocupats en les empreses de restaurants i bars va ser d'1.032.300 persones de mitjana l'any 2011, segons les dades de l'Enquesta de Població Activa (EPA) que ha publicat l'INE. Això suposa un descens respecte a l'any anterior d'un 1,5% que es tradueix en una pèrdua de 15.900 ocupats, la qual cosa s'uneix als descensos que es vénen produint des de l'inici de la crisi en 2008. Des d'aquest any, en total s'han destruït 91.400 ocupacions en els bars i restaurants.\nL'allotjament, no obstant això, ha tingut un balanç positiu, afavorit per la influència de la bona evolució del turisme durant l'any. De mitjana va haver-hi 359.650 treballadors ocupats en aquest subsector, un 11,7% més que en 2010, amb 37.550 ocupacions més. Des de l'inici de la crisi l'allotjament s'ha recuperat de forma més ràpida, explicant els seus establiments amb 30.750 ocupats més que en 2008.\nEn el quart trimestre de 2011 l'ocupació en establiments de restauració pràcticament es va mantenir igual que en el mateix període de l'any anterior, amb 1.012.200 treballadors ocupats. En allotjament es va produir un augment d'un 2,3% fins a 319.400 treballadors, increment inferior al de la resta de l'any que de mitjana va ser superior al 12% interanual.\nComparant amb els mesos d'estiu, en l'últim trimestre de 2011 es produeix una pèrdua important d'ocupació en tots dos subsectores. En restauració es van perdre 55.900 treballadors, i en allotjament 97.500.


200.000 visites | Records de Terrassa\n« Que va pasar el 24 de juliol de 1936? Els fets del crim de can Prat »\nJoaquim Verdaguer (12:39:48) :\nNo crec que aquesta foto sigui d’un Corpus de l’Antic Poble de Sant Pere. La montanya que es veu al darrera no es veia ni es veu des de cap carrer del barri.\nEl Corpus de Sant Pere tenia com a fet peculiar l’embrancada de façanes. El veïnat s’apropava al bosc per proverir-se de branques que transformaven en carros i en camions. Tot seguit guarnien les façanes i es procedia a la confecció de catifes florals\nAquesta costum d’engalanar els carrers enbrancar-los ja la trobem en diversos Corpus barcelonis dels segle XV.\nAquesta vella tradició, a l’antic Poble de Sant Pere va subsistir fins els nostres temps. L’any 1962 va ser l’ultim any. Darrerament també en alguna ocasió per la Festa Major.\nRafael (12:42:42) :\nEfectivament, si fos el carrer Major de Sant Pere, al fons hi veuriem les cases de la Placeta de la Creu, i fins i tot el pas a nivell.


Presentació llibre “Perseguits i Salvats. El Pirineu de Lleida: camins de llibertat i memòria del poble jueu” | Perseguits i salvats\nEl president de la Diputació de Lleida, Joan Reñé, ha presidit aquest divendres 22 d’abril de 2016 la presentació del llibre “Perseguits i Salvats. El Pirineu de Lleida: camins de llibertat i memòria del poble jueu”, que l’Institut d’Estudis Ilerdencs ha editat amb motiu de la Diada de Sant Jordi.\nA l’acte també han participat el professor d’Història Contemporània a la UAB, Joan B. Culla, i el doctor en Història i investigador membre del Servei d’Història, Patrimoni i Documentació de la UdL, Josep Calvet.\nEl llibre “Perseguits i salvats” està dedicat al projecte de recuperació patrimonial i de memòria història impulsat per la mateixa institució per rescabalar de l’oblit la fugida de milers de jueus de l’Holocaust nazi a través del Pirineu de Lleida i l’Aran amb la solidaritat d’anònims lleidatans.\nEn la seva intervenció, Reñé ha destacat que aquesta publicació és la continuïtat del projecte homònim, ja que tanca un cercle que es va obrir amb el projecte homònim de recuperació històrica i que va culminar amb la creació de cinc rutes representatives d’aquell episodi històric en diferents comarques del Pirineu lleidatà. A més, “posa en valor uns fets històrics tràgics, i la humanitat i solidaritat dels lleidatans amb el poble jueu”, en paraules de Reñé.\nAixí mateix, Reñé ha fet un paral·lelisme entre els protagonistes del llibre i els milers de refugiats que actualment arriben a les fronteres d’Europa. “Aquesta edició és també coincident en uns moments en què es posa de manifest la incapacitat de la comunitat europea amb la crisi humanitària dels refugiats”. Per tant, “és també un crit a la sensibilitat en aquests moments”, ha conclòs el president de la Diputació.\nPer la seva banda, l’historiador Joan B. Culla ha felicitat la Diputació per la iniciativa de “reunir persones que, des de perspectives diferents, ens hem interessat per la temàtica jueva”. En aquest sentit, Manel Forcano, per exemple, parla dels jueus medievals, mentre que el propi Culla ho fa des d’una perspectiva historicopolítica.\nEn la seva intervenció, Culla ha afegit que “hi va haver una gran foscor del 39 al 45 per als jueus europeus. Però hi va haver punts de llum, també”, amb exemples com “les monges poloneses que van amagar infants; els pescadors danesos que van transportar 7.000 jueus; les comunitats protestants que es van mobilitzar en massa; el govern de Finlàndia que quan va rebre la demanda de lliurament va dir ‘nosaltres som un país decent’ no lliurarem els nostres jueus”. Així, “gràcies a la recerca que difon la Diputació de Lleida ara sabem que les comarques del Pirineu de Lleida van ser també un punt de llum”, ha reblat l’historiador.\nL’obra compta amb la salutació del president de la Generalitat, Carles Puigdemont; la introducció a càrrec del president de la Diputació de Lleida, Joan Reñé, l’aportació de la supervivent Françoise Bielinsky (Paquita Sitzer), –que va visitar de nou les comarques de Lleida l’any 2015–; i la col·laboració de Vicenç Villatoro, J.B Culla, Manuel Forcano, Lluís Bassat, Pilar Rahola i Josep Calvet, significats per l’estudi i el coneixement del poble jueu, ja sigui des del camp del periodisme, de la comunicació o de la recerca històrica. L’edició es completa amb un ampli apartat gràfic amb fotografies de les 5 rutes senyalitzades pel Pirineu de Lleida.\nLleida, 22 d’abril de 2016


Les eleccions a la CASS no interessen, tant si hi ha llista única com si n’hi ha deu. No hi ajuda el fet que, tret d’honroses excepcions, els representants dels afiliats, un cop escollits, no es molestin a informar de què hi voten o hi fan\nActualitzada 23/06/2022 a les 06:09\nLes eleccions al consell d’administració de la Caixa Andorrana de Seguretat Social (CASS) han tornat a posar en relleu la distància entre l’organisme i els afiliats. La desafecció és preocupant de manera genèrica però encara ho és més ara que hi ha sobre la taula una reforma del sistema de pensions de llarg abast i afectació general. En el moment de tancar-se les candidatures, el fet que en dos dels col·legis electorals –empresaris i pensionistes– es presentés una única proposta ja denota l’escàs interès d’aquests col·lectius en el procés. El fenomen va ser l’invers en el cas dels assalariats, ja que s’han presentat fins a deu llistes diferents per optar a les dues places que els corresponen al consell d’administració. Aquesta sobreoferta no ha aconseguit trencar l’atonia amb què s’han mogut els processos electorals de la CASS, que no aconsegueixen mobilitzar els afiliats. L’organisme no té un paper menor. S’encarrega de qüestions tan bàsiques com el finançament de les despeses de salut, les baixes laborals o les pensions, però els ciutadans no el perceben com a propi, sinó com un òrgan administratiu més. Segurament no hi ha una única causa o un únic responsable d’aquesta situació. Per citar-ne només algunes es pot apuntar el desconeixement global sobre l’entitat, la composició i les funcions del consell d’administració; les mancances comunicatives de la CASS, que ni tan sols s’ha molestat a tenir xarxes socials; el nul esforç dels representants dels afiliats per posicionar-se i explicar-se al llarg del mandat; la passivitat d’una societat civil escassament articulada; la percepció que els representants del Govern fan i desfan... Els quatre vocals del consell d’administració, dos d’ells repetidors, s’hauran guanyat el lloc en un procés democràtic però, a tenor dels vots obtinguts, la representativitat és ben escassa. En ells recau també la responsabilitat de traslladar a la societat els seus posicionaments i les decisions adoptades els pròxim mandat per ajudar a apropar, encara que només sigui una mica, la CASS als ciutadans.\nLes dues Andorra va dir..No voleu que pari la música, eh!.\nEs que la música mai para, només canvien els músics i els estils, per molt que us molesti.\nNi cas va dir..No et molestis ni en contestar-li. Els habituals ja sabem qui és aquest del Club, el mateix que es feia dir "dissident incòmode". Un quitacolumnista espanyol amb ànsies annexionistes que es creu amb el dret de vot només perquè paga impostos aquí.\n"Ja sabem qui és aquest del Club...", vol dir que treballeu organitzats i en manada, no?.\nJo expresso públicament el que penso, i no em cal pertànyer a cap Club, casta o ramat i molt menys a cap grup organitzat, ja que penso per mi mateix opinant lliurement.\nI pel que fa a "quintacolumnista espanyol", he de dir-te que la expressió defineix perfectament el teu grau de xenofòbia-endogàmica que no té cura.\nNo voleu que pari la música, eh!.\nAndorrà i amb una sola nacionalitat.\nÉs a dir, tot el contrari que tots vosaltres.\n#3 Ni cas\ngio va dir..La pastilleta..\nNo et molestis ni en contestar-li. Els habituals ja sabem qui és aquest del Club, el mateix que es feia dir "dissident incòmode". Un quitacolumnista espanyol amb ànsies annexionistes que es creu amb el dret de vot només perquè paga impostos aquí.\nEl Club va dir..El mateix passa a les eleccions generals i comunals, on només voten els estómacs agraïts i alguns romàntics que creuen en un sistema pervers, podrit i corrupte que afavoreix a aquells que juguen amb les cartes marcades.\nUna banda organitzada ens té segrestada la democràcia.\nEl mateix passa a les eleccions generals i comunals, on només voten els estómacs agraïts i alguns romàntics que creuen en un sistema pervers, podrit i corrupte que afavoreix a aquells que juguen amb les cartes marcades.


NITS DE XOP-SUEY!: Meme\nEn Xitus (www.calaixdetardaboirosa.blogspot.com) fa uns dies em va passar aquest Meme. Aiiii, a veure si em poso les piles i faig els deures que devia el Meme i contestar-vos per uns Premis que em vau donar. Eiiii que m’enrecordo, ho prometo :P però és que he estat, bé no sé massa on he estat, i ara vaig aterrant i miraré de respondre’ls. Uiiiii espero que em perdoneu, soc un disaster :P\n1.- Agafa el llibre que tinguis més a mà, vés a la pàgina 18 i ves a la línia 4: Ostres això té algun interès,...ai quina gràcia, je,je. Ès el mini-diccionari d’anglès: ambiguo, a. Adj. Ambiguous\n2.-Si estires el braç dret, què pots tocar? El ratolí\n3.-Quina és la darrera cosa que has vist per TV? Un troç de bola de drac, aquest matí.\n4.-Sense mirar, quina hora és? Les 7\n5.-Ara mira..., quina hora és? Les 7:12 (ui, que jo a les 8 he de ser fora, ja puc còrrer)\n6.-Tret de l’ordinador què sents? Música i em sembla sentir la pluja que torna a caure.\n7.-Quan temps vas passar fora de casa el dia que vas estar més estona al carrer? Ui, al carrer?? No tinc ni idea.\n8.-Abans d’escriure al bloc què feies? Contestava mails\n9.- Què portes posat? Per Dèu quines preguntes...\n10.-Te’n recordes de què has somiat? Avui no , i millor que no, somio cada cosa que fa com por.\n11.-Quanta estona vas estar rient la última vegada que vas riure? Aquest migdia a la feina, feia temps que no reia així, un Psiquiatra (com no??) que ens ve a fer supervisions de casos m’ha dit que m’havia vist en una platja que es diu el Crit (que no conec de res) i m'han dit que era nudista, per favorrrr que no he anat mai en una platja nudista, i què coi hi feia ell??? ja li he dit que la pròxima vegada que em vegi que em vingui a saludar, perquè us juro que no era jo, però no plovia aquest cap de setmana com per fer nudisme??? (feia temps que no reia tant, és que és un senyor que sembla en Rajoy i no me'l imagino...madre miaaa)\n12.-Què hi ha a les parets de la teva habitació? Una foto del crit de Münch i un quadre que va fer el meu pare.\n13.-Has vist res d’estrany últimament? Home, a part que em veuen a platges nudistes, no.\n14.-L’última pel.lícula que has vist? La que feien ahir a la primera Van Helsing :P\n15.-Si poguessis ser multimillori de la nit el dia, què compraries? Em faria sòcia capitalista de la meva empresa i la següent setmana marxaria a fer una volta al món, durés el què durés. Potser pararia a un país a complir-hi un somni.\n16.-Alguna cosa sobre tu: ???\n17.-T’agrada ballar? M’hauria agradat dedicar-m’hi professionalment, però per un problema que vaig tenir, era impossible.\n18.-Què penses de’n Geoge Bush? No vull ni parlar-ne, tinc fe amb l’Obama.\n19.-Imagina que per reacció espontània tens una nena, quin nom li posaries: Sense dubte Sara\n20.-Imagina que enlloc d’una nena tens un nen? David\n21.-T’agradaria viure a l’estranger? Sí. No sé sap mai, potser aviat...\n22.-Què t’agradaria que et digués Déu quan arribessis al cel? -Mira que és xulo tot això!!!!! i hi ha els avis, el tiet, la Margarita i la nena,....que estaven preparant una festa per celebrar que arribaves. Del què ha passat no vull que em parli, voldria que fos millor.\n23.-Indica a 5 persones per fer aquest Meme: Uiiii, com que segurament ja l’ha fet tothom, perquè jo he estat a la lluna, convido a qui s'animi a fer-lo.\nPublicat per Nits a 19:45\nsiii, estic fent el CAP! ejeje...\nla resposta que més gràcia m'ha fet de les que has donat ha estat la del diccionari.. ajjajaja ODIO l'ANGLES!!! non e il mio forteee!! JEJEJE\net felicito pel MEME, t'ha sortit prou curiós!\nEn Rajoy fa nudisme???uixxxxx\n27 de maig de 2008 a les 3:39\nEncara que això de fer-te socia capitalista... Uff! Hauries d'anar a unes reunions molt aborrides :D\n27 de maig de 2008 a les 7:45\nCuriós, m'ha fet gràcia el MEME...\nAiii sou molt macos per llegir-vos aquestes coses ;P\nMI: Va Mi, que aviat ja hauras acabat amb el CAP i fora nervis!\nDD: En Rajoy no crec, però es veu que el Psiquatra sí. Ei no tinc res en contra, però a mi no m'agrada gens.\nDOOM: No sé si d'això se'n diu socia-capitalista, però faria una injecció de diners, i proposaria ampliar en algunes àrees que no queden ben cobertes.\nElles han confiat en mi i jo crec en el seu projecte, treballen molt bé.\nAra, els deixaria els diners i bye, bye,...ja tornaria,..res de reunions, fins la tornada.\nJOSEP LLUÍS: ;P Una salutació!!!!\n28 de maig de 2008 a les 12:47\nJejejej, he rigut amb el MEME, molt bò lo del psiquiàtra\njejejejje, que xuloooo!!!\nquè tenen en sí les Memes que estan ultimament tant de moda??\n31 de maig de 2008 a les 18:09


S’inicia la formació per les aules d’acollida i el suport lingüístic i social | Secció Serveis Educatius i Formació Permanent\n← 5a sessió STAC 14-15 del Vallès Oriental III\nPrimera jornada de nous coordinadors TAC →\nS’inicia la formació per les aules d’acollida i el suport lingüístic i social\nPublicat el 16 setembre 2015 per JAUME ALBERT OLIVERAS CALVERAS\nEls dies 4 i 8 de setembre de 2015 es va iniciar la I Jornada de formació inicial de tutors d’Aula d’Acollida (TAA) i Suport Lingüístic i Social (TSLS) a l’EOI de Mataró i a l’ Institut Premià de Mar. La finalització d’aquesta formació serà el proper 12 d’octubre amb la presentació, via telemàtica, d’un treball elaborat per cada assistent al taller.\nL’objectiu d’aquesta formació\nUn dels objectius principals va ser l’exposició dels criteris que defineixen i diferencien aquests dos serveis, oferint estratègies d’intervenció, eines i recursos per a desenvolupar la tasca dels tutors AA i SLS.\nLa diferenciació dels dos recursos\nEn l’àmbit dels nous tutors d’aula d’acollida, es prioritzà el procés d’acollida i d’integració de l’alumnat nouvingut a l’aula d’acollida, nascut a l’estranger, i que s’ha incorporat recentment al nostre sistema educatiu. En canvi, en els tutors del Servei Lingüístic i social es va definir per l’atenció a l’alumnat de procedència estrangera no castellanoparlant que requereix un suport docent a l’aula ordinària per a l’aprenentatge efectiu en les àrees no lingüístiques del currículum ordinari.\nRepresentants dels equips directius també hi eren presents\nEn les dues primeres hores de la 1ª sessió també assistiren 22 representants dels equips directius. La finalitat va ser que les direccions i els tutors inscrits a la formació coneguessin els criteris generals i específics que defineixen els dos serveis, i especialment del Suport Lingüístic i Social, de nova implementació per a aquest curs 2015-2016.\nL’agraïment a la direcció i al tutor AA de l’Institut Premià de Mar\nEn la 2ª sessió d’aquest taller formatiu realitzat a Premià de Mar va intervenir el Sr Andreu Porta, per exposar a tots els assistents la seva experiència professional durant 10 anys d’aula d’acollida en el seu centre.\nLa valoració dels assistents a la formació\nA l’espera dels resultats de la valoració individual dels assistents a través del qüestionari telemàtic, els formadors Carme Expósito i Josep Vila varen distribuir una avaluació interna específica per a conèixer més acuradament el grau de satisfacció general dels següents apartats: objectius, continguts, metodologia i dinàmica, organització, professorat i comentaris. La valoració ha estat molt positiva.\nAquest article ha estat publicat en Escola inclusiva, Formació, General, Llengües. Afegeix a les adreces d'interès l'enllaç permanent.


Difusió dels resultats del projecte ESTEREO - ubikmedia.net\nDifusió dels resultats del projecte ESTEREO\nHome > Projectes > Estratègia Comunicativa > Difusió dels resultats del projecte ESTEREO\nPosted at 11:47h in Estratègia Comunicativa, Comunicació Digital, Consultoria, Projectes Europeus\tby\t172c6499ee\nInflueixen els estereotips de gènere en l’elecció d’estudis? Segons el grup de recerca GenTIC de la Universitat Oberta de Catalunya (UOC), els rols i estereotips de gènere que persisteixen a la nostra societat influeixen en l’autopercepció de competències de noies i nois i condicionen les seves eleccions acadèmiques i professionals. És el que es desprèn del projecte ESTEREO que, finançat pel Ministeri d’Economia i Competitivitat, estudia el sexisme acadèmic i la segregació vocacional.\nAmb l’objectiu de difondre els resultats d’aquesta investigació, GenTIC va recollir les principals conclusions de l’estudi en unes infografies il·lustratives i ens va demanar la col·laboració per difondre-les en xarxes socials.\nEn concret, des d’UbiK ens vam encarregar d’identificar i contactar prescriptors en xarxes socials vinculats al públic objectiu del projecte (comunitat acadèmica, adolescents, mares i pares) i d’aconseguir que difonguessin les infografies. La resposta per part dels prescriptors va ser molt positiva i el missatge va assolir un gran impacte. Estem molt satisfets amb aquesta nova col·laboració amb GenTIC, per als quals ja vam gestionar el blog Open Thoughts 2012 i vam elaborar una estratègia en xarxes socials el 2015.\nPlataforma web dels Ateneus de Fabricació de Barcelona Pla de disseminació, web i jornada per al projecte TRAM-S Pàgines d’aterratge i presentacions per al projecte RRI Tools


Podem denuncia la filtració dels àudios de la víctima de l'Arandina\nPodem denuncia davant de la fiscalia la filtració dels àudios de la víctima de l'Arandina\nEls morats acusen la periodista Cristina Seguí i l'activista de Vox Bertrand Ndongo de publicar els àudios\nLamenten que la Fiscalia General de l'Estat hagi sigut «lenta de reflexos» i no hagi pres la iniciativa\nMadrid - Divendres, 20/12/2019 - 18:30\nEl grup parlamentari d’Unides Podem ha presentat una denúncia davant de la Fiscalia General de l’Estat per la filtració i difusió dels àudios de la víctima del cas de l’Arandina. La formació morada, en l’escrit registrat, expliquen que la publicació d’aquests fitxers d’àudio, que formen part de les proves de documentació del cas, suposen un «presumpte delicte de revelació de secrets sense consentiment» que comporta la «revictimització» de la víctima que, en el dia d’avui, continua sent menor d’edat.\nEn la denúncia es detalla que després de fer-se pública la sentència que va condemnar els tres exjugadors de l’equip de futbol de l’Arandina a 38 anys de presó per la comissió de diversos delictes d’agressió sexual contra una menor de 15 anys, es van començar a difondre àudios de WhatsApp de la víctima. «Amb aquesta conducta els autors de la difusió estan intentant desprestigiar el testimoni de la menor d’edat i sembrar dubtes sobre la fiabilitat de la seva declaració», asseguren en la denúncia firmada pels diputats Sofía Castañón, Enrique Santiago, Antón Gómez-Reino i María del Mar García.\n«Volem deixar clar que la difusió d’aquests àudios no deixa de ser una reacció d’aquells que no accepten que ‘només sí és sí’, és un procés de reacció a com es va eixamplant el marc dels drets», ha sentenciat Castañón, secretària de Feminismes de Podem, a l’informar la premsa d’aquesta acció legal. «Qualsevol cosa fora del ‘només sí és sí’ és una agressió a la nostra llibertat sexual», ha insistit.\nA més, tant Castañón com Santiago, secretari general del PCE, han lamentat que la fiscalia no hagi pres la iniciativa en aquest assumpte. El dirigent comunista ha assenyalat que la fiscalia ha sigut «lenta de reflexos». Més encara quan, diu, es tracta de defensar una víctima especial al ser menor d’edat.\nEn la denúncia, els d’Iglesias assenyalen diverses persones de ser les responsables d’haver difós els àudios a través dels seus comptes de Twitter. En concret, acusen de «vulnerar i violentar la intimitat de la menor d’edat» els periodistes Cristina Seguí i Alfonso Ussía, i el subinspector de la Policia Nacional Alfredo Perdiguero, per compartir un missatge que contenia els fitxers d’àudio. També assenyalen l’activista de Vox Bertrand Ndongo per penjar la mateixa informació en el seu compte de Twitter.\n«Els fets relatats tenen una evident aparença de conculcar l’establert en el nostre Codi Penal atès que han difós dades o un fet reservat de caràcter personal que afecten el nucli dur de la intimitat d’una menor d’edat», conclouen en l’escrit.\nTemes: Unides Podem Violència de gènere Podem


El Mercat s’estrena a Viridalia amb molt bones sensacions | Mercat de Flor i Planta Ornamental\nEl Mercat s’estrena a Viridalia amb molt bones sensacions\nEl Mercat de Flor i Planta Ornamental de Catalunya hem participat enguany per primer cop a Viridalia, les jornades de portes obertes del sector que organitza des de fa ja uns anys l’Associació d’Agricultors Viveristes de Barcelona, i que van tenir lloc del 5 al 7 de juny.\nHo hem fet essent la seu de la inauguració el dimecres al matí, amb la presència de Josep Pena, director del Serveis Territorials del Departament d’Agricultura a Barcelona, a més de de diverses autoritats municipals i representants del sector ornamental.\nViridalia convida professionals de l’horticultura ornamental, el viverisme i la jardineria d’arreu del món, interessats en conèixer la flor i planta que es fa en la nostra regió. Molts d’ells acudeixen per veure les noves varietats i els productes innovadors que presenten els obtentors amb què comptem a la comarca, però molts d’ells van aprofitar per descobrir també el funcionament d’un mercat majorista en origen com el nostre.\nEntre els visitants registrats al Mercat es poden definir dos grups: el primer el formen viveristes i productors vinguts d’altres països, com Portugal, Corea o Austràlia, i d’altres regions productores espanyoles, com Astúries, Galícia i Almeria. I el segon grup seria el de centres de jardineria i jardiners de Catalunya que es van interessar per l’oferta del Mercat i els seus serveis comercials.\nEl Fòrum de Viles Florides\nNota a part mereixen els visitants que el dimecres van participar a Viridàlia en el marc del IV Fòrum de Viles Florides, i que van iniciar la seva jornada precisament al Mercat de Flor i Planta. Es tracta de prop de 70 responsables i tècnics municipals de jardineria i medi ambient, alguns dels quals es van mostrar sorpresos per les dimensions i oferta del Mercat. Alguns d’ells van parlar amb els nostres comercials per saber de primera mà quins productes se’ls podia subministrar i de quina manera un ens municipal podia esdevenir client del Mercat.\nCal dir que tots els professionals que van visitar el Mercat van poder veure exposada una petita mostra dels productes de Cultiu d’Aquí, la marca de qualitat dels socis productors adherits, i que certifica les seves flors i plantes com a productes de proximitat, amb qualitat i sostenibles.\nI és que com a Mercat en origen que som, el pes que representen productors i productores dins l’àmplia oferta que hi ha a la Venda Directa és encara molt rellevant, garantint així un equilibri entre els productes locals de Km0 i aquells vinguts d’altres regions productores.


Noia Azerbaidjana: Relats a la catalana: El viatge\nAvui he hagut d'aixecar-me a les 04:30 del mati. Posteriorment, he hagut de viatjar una hora amb el cotxe, després dues hores amb el avió; posteriorment una hora amb l'autobus i finalment una hora i mitja amb el tren.\nHe tingut d'escoltar vides personales d'unes persones extremadament estranyes durant la meva trajectòria amb el tren (això és una altra història i requereix més temps que 20 minuts per descriure. Igual ho escrigui demà).\nUna vegada a casa, he tingut de trucar a totarreu per dir que ja estem a casa,menjar, endreçar la casa i preparar-me per la feina demà.\nAra que tot està preparat i puc descansar tranquil·lament i dormir, el CTV (català de tota la vida) m'ha empès amb la seva força incontrolable i m'ha fet caure del llit, sentint que jo avui no havia escrit el meu relat. Diu que si sóc viva, i no ha passat res greu afortunadament, puc escriure el post d'avui. Diu que és molt greu no complir la teva promesa si no tens una excusa ben justificada.\nClidice 8 de març de 2011, a les 11:51\nAi pobreta! digues-li al CTV que tots els sants tenen vuitada, o sigui que, per un dia, no passa res. Encara que s'agraeix. Una abraçada :)\nPakiba 8 de març de 2011, a les 14:21\nSi que has fet coses, pero descansa que les promeses també es poden incomplir, encara que ens agrada que estiguis cada dia.\nGarbí24 8 de març de 2011, a les 14:32\nun dia es un dia.......però no t'hi acostumis que et posarem falta...;) Ben tornada


← Club Atlético de Madrid\nMostra els canvis nous des de 22 oct 2019, 23:50\nPrimera divisió espanyola de futbol 2019-2020; 11:55 +426 Jarashi discussió contribucions →Clubs participants\n2 de març; 18:47 +239 Joutbis discussió contribucions afegeixo efemèrides\nFutbol; 12:44 -1 Leptictidium discussió contribucions Es desfà la revisió 22157305 de EVA3.0 (bot) (Discussió) Etiqueta: Desfés\nBulgària; 11:17 -2 Leptictidium discussió contribucions Aleix Branas (https://publicacions.iec.cat/repository/pdf/00000216/00000036.pdf)\nm València Club de Futbol; 00:30 0 Túria discussió contribucions →Màxims golejadors per temporada\nValència Club de Futbol; 00:26 +138 Túria discussió contribucions actualització equipacions 2019-2020\nm València Club de Futbol; 00:23 -24 Túria discussió contribucions\nm Grècia; 18:57 -9 Leptictidium discussió contribucions\nm Reial Club Deportiu Espanyol de Barcelona; 16:41 +28 Pere prlpz discussió contribucions Revertides les edicions de 94.73.61.240. Si penseu que és un error, deixeu un missatge a la meva discussió. Etiqueta: Reversió\nReial Club Deportiu Espanyol de Barcelona; 14:22 -6 94.73.61.240 discussió →Jugadors destacats Etiquetes: des de mòbil via web per a mòbils\nReial Club Deportiu Espanyol de Barcelona; 14:20 -18 94.73.61.240 discussió →Jugadors destacats Etiquetes: des de mòbil via web per a mòbils\nReial Club Deportiu Espanyol de Barcelona; 14:17 -2 94.73.61.240 discussió Etiquetes: des de mòbil via web per a mòbils\nReial Club Deportiu Espanyol de Barcelona; 14:13 -2 94.73.61.240 discussió Etiquetes: des de mòbil via web per a mòbils\nPlantilla:Identificadors; 10:36 -1 Paucabot discussió contribucions https://www.allmovie.com/movie/$1 Etiqueta: editor de codi 2017\nPlantilla:Identificadors; 10:10 0 Paucabot discussió contribucions |22px Etiqueta: editor de codi 2017\nPlantilla:Identificadors; 10:07 +222 Paucabot discussió contribucions +P2638 Etiqueta: editor de codi 2017\nGrècia; 09:04 +15 Leptictidium discussió contribucions →Pintura i escultura\nGrècia; 08:54 +6 Leptictidium discussió contribucions\nValència Club de Futbol; 00:40 +72 88.14.161.6 discussió Etiquetes: des de mòbil via web per a mòbils\n29 de juny; 17:48 +154 Guixacantijoch discussió contribucions →Necrològiques: Arvid Carlsson Etiqueta: editor visual\n2007; 16:53 +237 Guixacantijoch discussió contribucions →Necrològiques: Alan MacDiarmid Etiqueta: editor visual\n2005; 16:43 +184 Guixacantijoch discussió contribucions →Defuncions: Jack Kilby Etiqueta: editor visual\n2000; 16:26 +459 Guixacantijoch discussió contribucions Premis Nobel Etiqueta: editor visual\n20 d'octubre; 16:12 +16 Pau Colominas discussió contribucions →Esdeveniments: enlloc he trobat referència a aquesta data Etiquetes: des de mòbil via aplicació mòbil Android app edit\nm Real Madrid Club de Fútbol; 13:32 +507 Hienafant discussió contribucions →Tercera època daurada a Europa, la "décima", "undécima", "duodécima" i "decimotercera"\nAntoine Griezmann; 13:05 0 188.79.72.229 discussió →Inicis\n22 de gener; 10:39 +240 Joutbis discussió contribucions afegeixo efemèrides\nm Istanbul; 09:19 0 Leptictidium discussió contribucions\n1999; 20:50 +401 Guixacantijoch discussió contribucions Premis Nobel Etiqueta: editor visual\nm País Valencià; 16:33 +896 Pere prlpz discussió contribucions Revertides les edicions de Marki354. Si penseu que és un error, deixeu un missatge a la meva discussió. Etiqueta: Reversió\nPaís Valencià; 15:34 -896 Marki354 discussió contribucions →Història Etiquetes: des de mòbil via web per a mòbils\nm Rússia; 12:04 -67 CarlesMartin discussió contribucions Revertides les edicions de 90.160.28.218. Si penseu que és un error, deixeu un missatge a la meva discussió. Etiqueta: Reversió\nRússia; 11:58 +67 90.160.28.218 discussió no he fet res Etiqueta: editor visual\n20 d'octubre; 09:51 +459 Pilardenou999 discussió contribucions actualitzo Etiqueta: editor visual\n4 de novembre; 22:48 +41 Joutbis discussió contribucions enllaç\nm Alemanya; 16:59 -26 CarlesMartin discussió contribucions Revertides les edicions de 83.47.200.235. Si penseu que és un error, deixeu un missatge a la meva discussió. Etiqueta: Reversió\nBarcelona; 16:41 +4 Paucabot discussió contribucions →Gratacels: |llengua=castellà Etiqueta: editor de codi 2017\nAlemanya; 16:38 +26 83.47.200.235 discussió Etiqueta: editor visual\n1996; 10:26 +549 Guixacantijoch discussió contribucions Premis Nobel Etiqueta: editor visual\n2005; 23:23 +149 Guixacantijoch discussió contribucions →Defuncions: Józef Rotblat Etiqueta: editor visual\n31 d'agost; 23:19 +143 Guixacantijoch discussió contribucions →Necrològiques: Józef Rotblat Etiqueta: editor visual\nEstadi de Mestalla; 21:39 -1 2.152.165.129 discussió →Història Etiqueta: editor visual\nPlantilla:Country data Ireland; 14:00 +68 Jarashi discussió contribucions\nm Plantilla:Flagicon/core; 13:03 0 Jarashi discussió contribucions\nm Plantilla:Country data País Valencià; 11:43 +60 Jarashi discussió contribucions\nm 2003; 09:48 +2 Pere Sallavinera discussió contribucions Revertides les edicions de 139.47.16.16. Si penseu que és un error, deixeu un missatge a la meva discussió. Etiqueta: Reversió\nPolònia; 09:21 +161 Ketsia23 discussió contribucions →Tercera República\nPolònia; 09:19 +376 Ketsia23 discussió contribucions →Retorn dels conservadors\nTorí; 07:55 +26 Ketsia23 discussió contribucions →Vegeu també\nObtingut de «https://ca.wikipedia.org/wiki/Especial:Seguiment/Club_Atlético_de_Madrid»


Salut realitza el primer cribratge massiu en... - Govern.cat\nquery_builder 17 octubre 2020 21:14\nSalut realitza el primer cribratge massiu en un centre comercial\nAvui s’han dut a terme més de 3.000 PCR al centre comercial Mataró Parc\nMés de 3.000 persones han passat avui pel dispositiu de cribratge massiu instal·lat al centre comercial Mataró Parc. Es tracta de la primera vegada que es duu a terme una estratègia d’aquestes característiques a Catalunya, per detectar casos de COVID-19 asimptomàtics i poder tallar les cadenes de transmissió. La decisió de realitzar el cribratge en aquest municipi ha vingut determinada per criteris epidemiològics.\nAquesta acció s’ha impulsat des del Departament de Salut, coordinada pel Servei Català de la Salut i Vigilància Epidemiològica i amb una operativa gestionada per l’Atenció Primària de la Metropolitana Nord, de l’ICS, i el Consorci Sanitari del Maresme. Així mateix, s’ha comptat amb el suport i participació de l’Ajuntament de Mataró, la col·laboració de la direcció del centre comercial Mataró Parc i la participació d’alguns voluntaris d’Open Arms.\nGairebé 100 professionals han treballat durant tot el dia, tant professionals sanitaris i administratius com els que han participat en el muntatge del dispositiu i en la gestió de cues. Tot, per poder fer el màxim de proves a la població a partir de 16 anys que es trobava al centre comercial, als quals se’ls ha ofert, de manera voluntària i gratuïta, si volien fer-se la PCR. Les proves s’han iniciat al voltant de les 10.30h i han finalitzat a les 20h.\nComplexa organització del dispositiu\nL’acció de cribratge duta a terme avui ha requerit una complexa organització a diversos nivells, tant pel que fa al muntatge i preparació de l’espai (així com la posterior neteja), com a la coordinació de tots els professionals i la logística que requereix dotar el dispositiu i gestionar la recollida i entrega de mostres als laboratoris. En aquest cas també ha estat molt important la implicació dels dos laboratoris que analitzaran les mostres, el laboratori de l’Hospital Germans Trias i el del Banc de Sang i Teixits. La coordinació amb tots dos ha estat clau, per poder gestionar un volum de PCR tan alt.\nLes persones que s’han fet la prova podran consultar-ne el resultat a La Meva Salut, en un termini aproximat de 48h. A més, es contactarà per telèfon amb els casos positius i s’enviarà un SMS als casos negatius que tinguin signat l’e-consentiment.\nFoto 2 197


Tràmits i visats - estudiants internacionals\nAbans de començar el curs hauràs de fer una sèrie de tràmits per regularitzar la teva estada a Espanya. A més a més, et recomamen consultar la web de Viure a Barcelona.\nEstudiants de la Unió Europea :\nEstudiants de fora de la Unió Europea:\nTramitar el visat d'estudiant: Per poder estudiar a Espanya has d’estar en possessió d’un visat per estudis que hauràs de tramitar al teu país d’origen. El visat de turista no és suficient.\nHi ha dos tipus de visat per estudis:\nSi el teu màster o postgrau té una durada superior a 6 mesos: Hauràs d’obtenir un visat per estudis de 90 dies. Un cop et trobis a Espanya hauràs de substituir teu visat per una TIE (Targeta d’Identificació de l’Estranger), el document legal que regularitza la teva estada per estudis a Espanya.\nSi el teu màster o postgrau té una durada inferior a 6 mesos: Hauràs d’obtenir un visat per estudis de 180 dies. Atenció! Un cop hagi transcorregut aquest període no podràs quedar-te a Espanya (ni sol·licitar la targeta de residència espanyola). Si vols allargar la teva estada a Espanya hauràs tornar al teu país i sol·licitar un nou visat.\nDurant el procés de matriculació et facilitarem la documentació necesària per la tramitació.\nObtenir cobertura sanitària durant tota la teva estada a l'estranger. La teva assegurança mèdica ha d'estar escrita en castellà (en cas contrari, hauràs de fer-la traduir per un traductor jurat i legalitzar-la amb el segell al teu consolat o ambaixada) i ha d'incloure tots els imports en euros. És important que inclogui assistència mèdica, hospitalització en cas d'accident i intervencions quirúrgiques. ARAG ofereix assegurances mediques per a estudiants estrangers de la UPF Barcelona School of Management (pots contractar qualsevol de les pòlisses "incoming").\nRegistrar l’entrada al territori Schengen. Quan entris a territori Schengen és important que t’asseguris que les autoritats competents segellen el teu passaport. A més, et recomanem que guardis el teu bitllet d’avió o qualsevol altra justificació de la teva arribada a l’espai Schengen.


Publicat el dilluns, 16 juny 2014 10:40\nLa cooperativa Agrària del Vallès treballa per recuperar la varietat local d'olivera Vera, que va ser predominant a les comarques del Vallès Oriental i Occidental, i també a l'Anoia, Bages i Baix Llobregat. La recerca de l'IRTA, amb la col·laboració de la cooperativa, ha determinat el cap de clon d'olivera Vera del Vallès provinent d'una explotació de Caldes de Montbui. Amb aquest estudi, la cooperativa podrà multiplicar en un futur proper plançons amb el nom "Vera del Vallès" com a planta certificada, afavorint el conreu d'aquesta varietat.\nÈxit rotund de Nomen a Alimentaria 2014\nPublicat el dimarts, 22 abril 2014 15:12\nArrossaires del Delta de l'Ebre ha participat novament a Alimentaria, encara que és la primera ocasió que ho ha fet sota la marca NOMEN. Alimentaria 2014 es va clausurar amb un nou rècord de visitants, més de 140.000, i amb més de 3.800 expositors.\nPublicat el dimecres, 21 maig 2014 09:57\n92è Dia de Internacional de les Cooperatives de l'Aliança\n5 juliol de 2014\n"Les empreses cooperatives aconsegueixen el desenvolupament sostenible per a tothom"\nEl lema d'aquesta edició del Dia Internacional de les Cooperatives, que se celebrarà el proper 5 de juliol, serà "Les empreses cooperatives aconsegueixen el desenvolupament sostenible per a tothom". Preocupar-se per la comunitat és un dels valors fundacionals del moviment cooperatiu i, com a tal, la necessitat de salvaguardar de manera sostenible unes condicions de vides favorables per a les comunitats constitueix la base de les accions i la visió de totes les cooperatives.\nEls valors del cooperativisme arriben a les escoles\nPublicat el dijous, 03 abril 2014 17:07\nUn, dos, coop es presentarà el proper dimarts 8 d'abril, a les 15.30 h, a l'escola cooperativa Institució Montserrat (carrer Cros 6-8) de Barcelona.\nA l'acte hi assistiran la vicepresidenta de Suara, Montserrat Pujol; el president de la Federació de Cooperatives d'Ensenyament de Catalunya i director de la Institució Montserrat, Josep Maria López, i les integrants del grup Macedònia que també han participat en el projecte. Primer es farà la presentació del programa i després es podrà accedir a les aules del centre, on els alumnes —juntament les Macedònia— participaran en els tallers de valors cooperatius.\nJa podeu dir TEBVist\nPublicat el dimarts, 20 maig 2014 17:28\nTEBVist és el primer canal de televisió online a Catalunya fet per persones amb discapacitat, amb vocació que sigui un referent de qualitat, tant per al mateix col·lectiu com per a la societat en general. Sota el lema "Som com som" TEBVist reflecteix activitats del dia a dia del Centre Ocupacional i també del conjunt de l'entitat TEB Barcelona, les posa en valor, i les difon a través de càpsules informatives que segueixen els estàndards de qualitat audiovisual a què estem acostumats el conjunt de la ciutadania.\nLes cooperatives de Tarragona aposten per mantenir els llocs de treball\nPublicat el dilluns, 17 març 2014 13:48\nLa Federació de Cooperatives Agràries de Catalunya (FCAC) i els sindicats CCOO i UGT han subscrit avui, 17 de març, el Conveni Col·lectiu de les Cooperatives del Camp de Tarragona. En l’acte, que s’ha fet a les instal·lacions del Celler Cooperatiu de Vila-rodona, també hi han participat membres de comitès d’empresa i delegats de personal, en representació dels treballadors.\nPresentació de la nova fase del Mercat Ecosol\nPublicat el dijous, 15 maig 2014 15:59\nFruit de l'acord signat entre CoopCat, la Fundació STRO i la Xarxa d'Economia Solidària en el marc del projecte europeu Digipay4Growth, el Mercat Ecosol començarà la seva nova fase d'implementació a partir del proper 16 de juny.\nFormació en gestió directiva d’empreses\nPublicat el dilluns, 17 març 2014 09:36\nObert el període d'inscripcions per a la formació directiva en empreses cooperatives:\nLes persones interessades en cursar aquesta formació tenen de termini fins el proper 28 de març per presentar la sol·licitud.\nLa formació s'impartirà del 24 d'abril al 16 de juliol, en sessions setmanal de 15.30 a 19.30 h.\nDescarrega't i consulta el programa formatiu, clica aquí.\nInscriu-te al programa de directius, clica aquí.\nPàgina 20 de 65


El CV Vall d’Hebron colíder de la Superlliga Femenina 2 i el CV Esplugues cinquè - Competicions Estatals - Federació Catalana de Voleibol\nEl primer equip femení del CV Vall d’Hebron, recent ascendit a la categoria de plata del voleibol espanyol, ocupa la segona posició a la classificació, empatat a punts amb el CAEP Soria, després de guanyar tots els partits disputats i només cedir dos sets. D’altra banda, el CV Esplugues es situa cinquè després de dues victòries i dues derrotes per la mínima.\nL’equip de Barcelona, entrenat per David López, encara no coneix la derrota a la recent estrenada categoria. Les de la Vall d’Hebron han format un equip molt competitiu amb grans fitxatges com el de Marta García o Júlia Bonet, provinents de la Superlliga, i ha mantingut l’estructura més sòlida de la temporada passada. Un conjunt que està donant resultats excel·lents i que de seguir així pot somiar fins i tot en la lluita per l’ascens, tot i que només han passat 4 jornades.\nL’estrena de l’equip a la segona divisió del voleibol espanyol suma quatre victòries, dos d’elles per la màxima, amb el Mairena Voley Club i l’UBE L’Illa Grau, mentre que ha cedit un set tant amb el JS Hotels Ciutat CIDE i amb el CVE Granadas de Elche. Ara mateix, acumula el total de punts possibles disputats i només el separen del líder la diferència de dos sets, ja que el CAEP Soria encara no n’ha perdut cap. El proper partit del CV Vall d’Hebron serà com a visitant a casa del Cuesta Piedra Santa Cruz, aquest dissabte a les 17 hores.\nPel que fa al CV Esplugues, cinquè classificat després de les quatre jornades disputades, afronta la temporada amb el canvi d’entrenador, ja que Valeriano Ruiz ha deixat la banqueta espluguina després de 6 temporades dirigint el primer equip, i amb les baixes de varies de les jugadores de l’any passat i el fitxatge d’Helena Trilla, provinent del CVB Barcelona i de pujar alguna de les juvenils al primer equip. Aquesta temporada, Immaculada Garcia i Dario Nicolás Bernardí es faran càrrec de l’equip de Superlliga 2 femenina.\nTot i començar la temporada amb una victòria clara per 1-3 a casa del JS Hotels Ciutat CIDE, a la segona jornada no van poder superar a casa al CVE Granadas de Elche, amb qui van caure per 2-3 tot i guanyar el primer set i forçar el tie-break amb el quart. La sort va tornar a bufar a favor fora de casa e la visita de les d’Esplugues a l’UBE L’Illa Grau, repetint victòria per 1-3. I de nou, com a local, van perdre per la mínima amb el Cuesta Piedra Santa Cruz, en un partit semblant a les d’Elx. Aquesta propera jornada tornaran a buscar la victòria lluny de casa, en la visita al Familycash Xàtiva Voleibol.\nEl duel català de la Superlliga 2 femenina es disputarà la jornada 11, el 15 de desembre, amb el CV Esplugues com a local.


L’ICD inverteix 40.000 euros en l’Atenció a les dones de les Garrigues | Notícies | SomGarrigues\nL’ICD inverteix 40.000 euros en l’Atenció a les dones de les Garrigues\nMarta Selva amb les autoritats locals i comarcals. Foto: X. Minguella\nLa presidenta de l’Institut Català de les Dones, Marta Selva, va inaugurar a les Borges Blanques l’exposició Violència masclista en la parella: desmuntem mites?. Aquesta nova mostra de l’Institut Català de les Dones, adscrit al Departament d’Acció Social i Ciutadania, proposa una revisió dels mites sobre l’amor romàntic com a eina de prevenció de possibles relacions abusives en la parella. Aquest és el primer cop que aquesta mostra és exhibida a les comarques lleidatanes.\nViolència masclista en la parella: desmuntem mites? proposa reflexionar sobre la gelosia, la necessitat de trobar la ‘mitja taronja’ per a sentir-nos persones completes o l’amor com a sentiment lligat al dolor.\nL’exposició s’afegeix al catàleg d’exposicions itinerants que l’ICD ofereix gratuïtament a entitats, centres educatius i culturals. Es podrà visitar fins el dia 28 de maig al SIAD del Consell Comarcal de les Garrigues.\nEn el marc de la visita territorial, Marta Selva va mantenir una reunió amb les associacions de dones de les Garrigues, amb l’alcalde de les Borges, Miquel Àngel Estradé, i amb el president del Consell Comarcal, Josep Lluís Balsells. A més, va fer una visita al Servei d’Informació i Atenció a les Dones (SIAD) del Consell Comarcal.\nCal dir que l’ICD ha invertit en dos anys 40.000 euros per al funcionament d’aquest servei amb l’objectiu de millorar de l’atenció a les dones de la comarca.\nEls SIAD ofereixen informació, orientació i assessorament en tots aquells aspectes relacionats amb la vida de les dones: àmbit laboral, social, personal, familiar i altres.\nEntre els anys 2009 i 2010, l’ICD ha invertit 380.000 euros per reforçar l’atenció a les dones que ofereixen els SIAD del Pla de Lleida.\nEs tracta dels serveis dels Consells Comarcals del Segrià, la Noguera, les Garrigues, el Pla d’Urgell, la Segarra, l’Urgell, el Solsonès i l’ajuntament de Lleida.


per Redacció 28/03/2020 15:00h\nEl Col·legi de Psicòlegs publica una guia de recomanacions | LleidaDiari.cat\nEl confinament i la posposició de vetlles i funerals mentre duri la crisi sanitària de la covid-19 fa que les persones no puguin acomiadar-se personalment dels éssers estimats que acaben de morir. Per ajudar-les, el Col·legi Oficial de Psicologia de Catalunya (COPC) ha publicat una guia de recomanacions sobre com afrontar el dol durant la crisi sanitària actual.\nEntre altres, s'aconsella celebrar una cerimònia a casa en la qual també hi puguin participar altres persones per via telemàtica, així com convocar una cerimònia quan hagi passat el confinament. El Col·legi de Psicòlegs de Catalunya també ha habilitat un telèfon d'assessorament psicològic a la ciutadania.\nEs permeten cerimònies de fins a 30 minuts\nEn alguns tanatoris i en el cas que la causa de la mort no sigui la covid-19, es permeten cerimònies de fins a 30 minuts limitades a les persones més properes al difunt. Tot i això, en l'àmbit general l'emergència sanitària ha comportat la suspensió de vetlles i funerals com a mesures de prevenció per evitar el contagi del coronavirus. La impossibilitat de poder acompanyar els éssers estimats en els seus darrers moments i de poder celebrar el funeral pot fer que per als familiars encara sigui més difícil iniciar el procés de dol.\nEn aquest sentit, la guia que ha publicat el Col·legi Oficial de Psicologia de Catalunya (COPC) està adreçada a totes aquelles persones que han d'afrontar la mort d'una persona estimada durant la pandèmia. Les recomanacions van des de l'ingrés del malalt fins al ritual de comiat i el dol, tant el propi com el de la família i les persones properes, així com un apartat dedicat a la situació que viuen els professionals sanitaris.\nRecomanen a les famílies posar-se en contacte amb la persona ingressada via telefònica\nEl COPC recomana a les famílies posar-se en contacte amb la persona ingressada via telefònica i també per videoconferència perquè el contacte visual permeti acomiadar-se de la persona malalta «de la manera més propera possible». En el moment de comunicar la mort, també s'aconsella convocar les persones properes a una cerimònia que se celebrarà quan hagi passat la situació actual. Abans d'això, però, es recomana adaptar una cerimònia a casa en la qual hi participin els membres de la llar i, inclús, valorar la possibilitat que altres persones la puguin seguir en directe per telèfon o videoconferència.\n«Hem d'estar preparats que no serà un enterrament tradicional, tot i la frustració que això pugui fer sentir», ha afirmat el president de la delegació del COPC a Lleida, Jaume Cela, que ha afegit que en aquestes cerimònies es pot utilitzar «el que calgui als familiars: fotos, espelmes, lectures, poemes». En la mateixa línia s'ha expressat Remei Capitan, directora d'Agraïments, empresa especialitzada en l'organització de cerimònies de comiat a la demarcació de Lleida. Segons ha explicat, els «rituals casolans serveixen per acceptar que l'altra persona s'ha mort" i diu que en aquests moments «fan falta i són molt bons per sortir del pas». Així mateix, també considera que aquests no han de substituir una cerimònia posterior al confinament.\nL'oferiment d'un ajuntament\n«És un dels moments més importants de la teva vida perquè marxes i no tornes i també és important per als que es queden, per acceptar a la llarga aquesta pèrdua i si el dol l'has fet bé, canvia moltíssim», ha explicat. En aquest sentit, ha indicat que un ajuntament s'ha interessat en organitzar, més endavant, una cerimònia oberta en homenatge als veïns que han mort durant l'epidèmia.\nLa guia del COPC també fa èmfasi en com es comunica una mort a menors. En aquest cas s'aconsella que siguin els pares o els familiars més propers els qui els ho expliquin «com més aviat millor» i utilitzant la paraula mort «sense eufemismes», així com un llenguatge senzill. Entre altres també es demana que es deixi clar als menors que no és culpa seva. «Els infants tenen tendència a culpabilitzar-se i se'ls hi ha de deixar clar que no és culpa seva. Per un adult pot semblar obvi però per als infants a vegades no ho és», ha dit Cela.\nPel que fa a els professionals de la salut, Capitan ha valorat «la tasca importantíssima» que estan duent a terme. «Miren d'acompanyar aquella persona fins al final com si fos un familiar, és una labor molt bèstia», ha afirmat. Així mateix, el COPC els recomana agafar-se una estona de descans durant la jornada per pair determinades vivències, compartir les seves idees, sensacions i sentiments amb altres persones i mantenir-se positius. També recorda que el col·legi té un número de telèfon gratuït específic per donar suport a professionals sanitaris.\nT'interessa: Els lleidatans que no hauran de pagar el lloguer durant l'estat d'alarma


Antiavalots i corrupció | Bernat Salvà | SANT SEBASTIÀ | Comunicació | El Punt Avui\nAntiavalots i corrupció Antiavalots i corrupció Antiavalots i corrupció Antiavalots i corrupció + Antiavalots i corrupció E-mail\nSANT SEBASTIÀ - 16 octubre 2020 2.00 h\nArévalo (esquerra), amb la seva unitat d’antiavalots MOVISTAR+.\nAntiavalots i corrupció Antiavalots i corrupció Antiavalots i corrupció Antiavalots i corrupció Antiavalots i corrupció E-mail\nUna sèrie que es titula Antidisturbios i segueix de prop un grup d’aquesta unitat de la Policía Nacional pot provocar certes reticències a molts espectadors catalans després de l’1-O. Darrere d’aquesta sèrie estrenada ahir per Movistar+ hi ha, però, Rodrigo Sorogoyen, que ja va denunciar la corrupció en el premiat film El reino. Més que en les qüestionades actuacions dels antiavalots, no només a Catalunya, se centra en el tema de la corrupció policial.\nEn tot cas, li preguntem en una entrevista a Sant Sebastià si pensa que la relació “una mica traumàtica” dels catalans pot afectar les audiències, i ell creu que al contrari: “Sabem que estem en un moment polític, social i policial complicat, i a Catalunya encara més. Volem pensar que això no és un impediment per a la sèrie, sinó al contrari, interessa. Una altra cosa és si t’agrada la ficció. Potser som uns ingenus, però pensem que el que està passant en la societat ja interessa per si sol, ens està interpel·lant.”\nLa sèrie, disponible des d’avui a la plataforma Movistar+, consta de sis episodis de 50 minuts, protagonitzats per una unitat d’antiavalots i un grup d’assumptes interns que l’investiga, liderat per Vicky Luengo. Raúl Arévalo, Álex García, Roberto Álamo i Hovik Keuchkerian són altres intèrprets. “Tenir més temps et facilita més fer una sèrie de grisos que de blanc i negre”, diu Rodrigo Sorogoyen.“Tenim més temps i material i podem desenvolupar la història de set personatges.”La idea de la sèrie ve de lluny. “Abans d’aquest succés ja ens interessava el tema dels antiavalots, des del 2011, quan hi va haver les protestes a la Puerta del Sol del 15-M ja vam parlar de la possibilitat de fer una pel·lícula sobre la violència policial i en la societat amb Isabel Peña [creadora i guionista de la sèrie, juntament amb Sorogoyen]. Quan vam decidir fer-ne una sèrie i Movista+ va entrar en el projecte, vam començar a buscar una història i llavors va aparèixer el succés tràgic de la mort del manter senegalès Mame Mbaye [el 2018 a Madrid, després d’una persecució policial]. No és que el succés motivés la sèrie, sinó que ens vam inspirar en aquest fet denunciable, trist i tràgic.” Isabel remarca que aquella mort “va tenir conseqüències polítiques, i l’imaginari col·lectiu va canviar”. Tot i que en els primers episodis hi ha escenes de les actuacions de la unitat d’antidisturbis, aviat comença a aparèixer una trama de corrupció policial que esquitxa ben amunt.No creuen que la mala premsa dels antiavalots afecti el públic: “El tema de les audiències se’ns escapen –comenta Rodrigo Sorogoyen en una entrevista a El Punt Avui–. Intentem fer sèries que ens interessin primer de tot a nosaltres i també a gairebé tothom. Volem explicar històries emocionants en tots els sentits, també en l’intel·lectual.” I Isabel Peña hi afegeix: “De la mateixa manera que vam fer El reino, que parlava de corrupció en un moment en què sortia a les notícies.”


Israel celebra les seves quartes eleccions en dos anys, desgastada pel bloqueig polític\nCita electoral al Pròxim Orient\nPartits nous a la dreta de Netanyahu fan trontollar el seu futur polític com a primer ministre més longeu de la història d’Israel\n«Ningú està convençut que aquests siguin els últims comicis», reconeix Eran Vigoda-Gadot, de la Universitat de Haifa\n21 de de març del 2021. 22:46\nIsrael torna a les urnes. En les quartes eleccions en dos anys, la societat israeliana vota de nou per intentar desembussar el bloqueig polític i el cicle electoral sense fi. «Ningú està convençut que siguin els últims comicis», reconeix Eran Vigoda-Gadot, professor de la Universitat de Haifa. Benjamin Netanyahu, en el poder des del 2009, veu com els nous partits a la seva dreta podrien fer trontollar el seu futur polític. Amb 39 partits que s’hi presenten, un possible govern dependrà del recolzament de petites formacions.\nDesprés de tres eleccions en tot just 11 mesos, el desgast extenua el sistema polític israelià. «La situació és una mica diferent als comicis previs ja que aquest cop no existeix un rival fort en el Likud, a diferència d’abans», explica Vigoda-Gadot. L’aparició de nous oponents a la dreta ha aprofundit la divisió: a favor de Bibi –com es coneix popularment Netanyahu– o en contra de Bibi. Molts al·leguen que aquest nou eix ha vingut a substituir l’ideològic a Israel.\nDavant els casos de corrupció en els quals està imputat Netanyahu, els partits esperen que els electors votin en contra del primer ministre que els ha portat a la crisi econòmica. De poc va servir el govern d’unitat nacional forjat l’abril de l’any passat en plena pandèmia, entre el Likud de Netanyahu i la coalició Blava i Blanc de Benny Gantz. Quan tots dos van ser incapaços d’aprovar un pressupost al desembre, van abocar el país a unes quartes eleccions.\nDues possibles coalicions\n«Ningú està convençut que el partit de Gantz passi el llindar electoral», remarca Vigoda-Gadot. «Durant els últims tres comicis, lideraven l’oposició a Netanyahu», afegeix. Però el bloqueig polític ha forçat el país a operar sense un pressupost estatal durant una de les crisis econòmiques més profundes, condicionant la recuperació futura. Només el 29% dels israelians creu que les eleccions resoldran l’estancament polític i designaran un primer ministre, segons l’Institut de la Democràcia Israeliana. «Hi ha dues coalicions potencials: la de dreta, amb el Likud, o la de centreesquerra», explica el professor.\nNetanyahu compta amb el sempre fidel suport dels partits religiosos i de la ultradreta. Però, de moment, no semblen suficients per arribar a la majoria de 61 diputats. «Hi ha molta incertesa; els resultats poden estar determinats per si un partit marginal passa o no el llindar», considera el politòleg. Dos dels principals oponents de Netanyahu són de dreta: Gideon Saar, el seu ex ministre de l’Interior ara al capdavant del partit Nova Esperança, i Naftali Bennet, ex cap de gabinet de Netanyahu, liderant la Nova Dreta.\nYair Lapid és el principal líder de l’oposició, amb el partit centrista Yeix Atid (Hi ha Futur). «El problema amb la coalició de centreesquerra és que les seves diferències ideològiquessón molt grans», explica Vigoda-Gadot, «hauran de renunciar a moltes coses per poder fer fora Netanyahu». Amb més d’una trentena de partits que es presenten a les eleccions, les enquestes no mostren una clara majoria en els 120 escons. «Comptarà fins a l’últim vot», afegeix.\nNetanyahu es declara innocent pels seus càrrecs de corrupció\n«La població àrab israeliana pot tenir molta influència si vota», explica el professor de la Universitat de Haifa. Cada vegada hi ha més suport entre el centredreta per a la cooperació política àrab-jueva. Els àrabs israelians constitueixen més del 20% de la població del país. En les últimes eleccions, Llista Conjunta va aconseguir 15 diputats, una xifra rècord en vots i escons en la seva història, tot i que ara un dels partits forts s’ha escindit de la coalició. «No hi ha hagut mai un govern amb la minoria àrab, cosa que mostra la falta de maduresa del nostre sistema polític», conclou Vigoda-Gadot.\nSense els palestins\nBenjamin Netanyahu Palestina Israel Coronavirus


Naturgy és l’única energètica espanyola reconeguda com a líder mundial per la seva acció contra el canvi climàtic - Naturgy - Sala de premsa\nLa companyia energètica ha estat inclosa en el prestigiós índex The Climate Change A List de l’organització CDP, que reconeix les empreses líders contra el canvi climàtic.\nÉs l’única empresa energètica espanyola i una de les cinc utilities a escala global que obté la màxima qualificació atorgada per aquest índex.\nDe les 6.937 empreses que han reportat informació, la companyia energètica figura entre les 126 empreses a escala mundial que han obtingut la màxima qualificació possible en la categoria de canvi climàtic (A), i a més és l’única companyia energètica espanyola i una de les cinc utilities a escala global que ho aconsegueix.\nLa companyia ha estat reconeguda per la seva actuació en la reducció d’emissions, la gestió de riscos associats al canvi climàtic i la promoció d’una economia baixa en emissions de carboni.\nPer a la directora d’Innovació, Prevenció, Medi Ambient i Sostenibilitat de Naturgy, Mónica Puente, “aquest reconeixement avala les actuacions que des de Naturgy estem duent a terme per a ser un actor clau en la transició energètica i la lluita contra el canvi climàtic. En el context actual, les companyies juguem un paper destacat en el canvi envers un model descarbonitzat. Per aquest motiu, el nostre Pla estratègic 2018-2022 recull una important aposta per les energies renovables, en les quals invertirem prop de 1.000 milions d’euros fins al 2020, així com plans de creixement per al gas renovable i serveis d’eficiència energètica per als nostres clients”.\nDurant el 2017, la companyia energètica va contribuir a evitar l’emissió de 129 Mt de CO2, gràcies a la substitució d’altres combustibles fòssils per gas natural, a l’activitat de plantes elèctriques d’origen renovable i a l’estalvi i l’eficiència energètica.\nL’índex The Climate Change A List\nCPD publica cada any l’índex The Climate Change A List, juntament amb els seus homòlegs per a la protecció de boscos i la gestió de l’aigua. Milers d’empreses faciliten les seves dades a CDP que, d’acord amb la seva metodologia, fa una avaluació externa i independent.\nLes companyies reben una puntuació d’entre A i D-, en funció de l’efectivitat amb què aborden el canvi climàtic, la desforestació i la gestió de l’aigua, mentre que aquelles que no proporcionen prou informació són puntuades amb una F.\nNaturgy, present en els principals índexs de sostenibilitat i medi ambient\nNaturgy, grup multinacional líder en el sector de l’energia, pioner en la integració de gas i electricitat a Espanya i a l’Amèrica Llatina, és present en els principals índexs mundials de sostenibilitat i medi ambient. La companyia energètica ha estat reconeguda per l’índex Dow Jones Sustainability Index (DJSI) com a líder mundial del sector gas utilities; per l’FTSE4GOOD com l’empresa més sostenible del supersector utilities; com una de les 120 empreses més sostenibles del món en els índexs Euronext Vigeo; amb la màxima categoria Gold Class a l’Anuari de Sostenibilitat de RobecoSAM; i ha aconseguit la triple AAA d’MSCI.\nAixí mateix, amb l’objectiu d’identificar, quantificar i reportar els riscos i oportunitats relacionats amb el canvi climàtic, la companyia ha adoptat les recomanacions del Task Force on Climate-related Financial Disclosures del Financial Stability Board. Aquestes recomanacions permeten a la companyia avançar en la integració del canvi climàtic partint de les necessitats reals d’inversors i millorar l’estimació de riscos relacionats amb el canvi climàtic.\nÀmbit i tema: Corporació, Medi ambient i sostenibilitat\nIDSPAGE - 1477674706172


Camaret-sur-Aigues Allotjaments vacacionals - Provença-Alps-Costa Blava, França | Airbnb\nLloguers vacacionals a Camaret-sur-Aigues\nEls allotjaments vacacionals més ben valorats a Camaret-sur-Aigues\nBed and breakfast en un antic molí d'oliLe Moulin és una antiga masia provenzal situada a l'entrada del poble. Era un molí d'oli, amb tot l'encant de les pedres antigues, té un gran jardí i una piscina. La finca també està ocupada per tres gats i un gos petit, ardilles, eriçons. La tarifa és de 90 euros per habitació per a dues persones per nit, esmorzar inclòs.\nEquipament i serveis que triomfen als allotjaments vacacionals a Camaret-sur-Aigues\nAltres allotjaments vacacionals fantàstics a Camaret-sur-Aigues


Dos centres educatius inicien un programa pilot pioner a Catalunya per millorar la pràctica educativa basada en evidències - Actualitat - Unitat d'Innovació - UPF Business Shuttle (UPF)\nDos centres educatius inicien un programa pilot pioner a Catalunya per millorar la pràctica educativa basada en evidències - Actualitat\nEl projecte es realitza en el marc d'una investigació del Departament de Tecnologies de la Informació i les Comunicacions i està impulsada pel programa RecerCaixa. Hi participen el Taller Ginebró, de Llinars del Vallès, i el C.E. Dolmen, de l'Hospitalet de Llobregat.\nDos centres educatius catalans començaran el nou curs acadèmic havent-se format en tècniques per a la millora del disseny d'innovació educativa basada en evidències. Tots dos centres van participar el curs passat en el primer cicle del projecte d'investigació "COT: Comunitats de docència com a ciència de disseny informada amb dades i de pràctica contextualitzada", que coordina Davinia Hernández-Leo, professora del Departament de Tecnologies de la Informació i les Comunicacions (DTIC) de la UPF, i que compta amb l'impuls del programa RecerCaixa.\nEl projecte COT persegueix que els professors puguin utilitzar la tecnologia per dissenyar activitats d'aprenentatge innovadores i recollir dades que permetin aportar evidències sobre el seu impacte en les experiències d'aprenentatge dels alumnes. Per a això, el projecte ofereix una plataforma tecnològica anomenada ILDE (entorn integrat per al disseny d'aprenentatge), on els professors poden documentar els seus dissenys juntament amb una anàlisi de les evidències recollides i compartir-los amb altres professors del seu centre. D'aquesta manera, els professors poden reflexionar conjuntament sobre com millorar les seves pràctiques docents en el marc de la seva comunitat educativa.\nEls centres educatius que participen en el projecte són el Taller Ginebró (Llinars del Vallès) i el C.E. Dolmen (L'Hospitalet de Llobregat). El curs passat, els professors es van formar en eines integrades a la plataforma ILDE per al disseny d'activitats d'aprenentatge col·laboratiu i d'aprenentatge basat en problemes. Van utilitzar l'eina PyramidApp, que permet als alumnes utilitzar els seus dispositius mòbils per treballar una tasca inicialment de forma individual i, posteriorment, en grups, cada vegada més grans. D'aquesta manera, tots els alumnes tenen la possibilitat d'expressar les seves idees sobre el tema tractat i veure i discutir sobre les idees de molts dels seus companys, aconseguint-aprenentatges més eficaços.\nMentrestant, l'aplicació recull les dades de l'activitat perquè el professor pugui monitoritzar el que està passant en els grups, reaccionar quan sigui procedent, realitzar una discussió conjunta a l'aula després de l'activitat, etc. A més, l'eina ofereix una anàlisi de les dades recollides per reflexionar posteriorment sobre com ha anat l'activitat.\nDurant el nou curs, el projecte té previst continuar donant suport al desenvolupament professional dels professors en aquests centres amb activitats de formació addicionals en metodologies d'aprenentatge centrades en l'alumne. A més, els professors continuaran recollint evidències de l'impacte de les innovacions, convertint-se, en definitiva, en investigadors -per a la millora- de la seva pròpia pràctica docent.\nEl programa RecerCaixa és una iniciativa impulsada per l'Obra Social "la Caixa" amb la col·laboració de l'Associació Catalana d'Universitats Públiques, que té com a objectiu potenciar i fomentar la investigació d'excel·lència a Catalunya, incrementar el progrés social i econòmic, i millorar el benestar de les persones.\nLa presentació d’una plataforma educativa guanya un premi en un congrés internacional


L’educació ambiental arriba a més de 20.000 alumnes del Vallès\nUna de les activitats medioambientals que es van fer l'any passat\nLes activitats del Consell per aquest any més demanades són la visita al Centre de Tractament de Residus i l’Escape Room\nUna de les activitats medioambientals que es van fer l’any passat | Residus Vallès\nLes activitats del Programa d’Educació ambiental comarcal han tingut una gran acceptació entre els centres educatius del Vallès Occidental. Hores d’ara les reserves ja superen les 350, el que significa que prop de 20.000 alumnes participaran a alguna de les propostes que s’ofereixen aquest any. Les activitats més sol·licitades són la visita al Centre de Tractament de Residus i l’Escape Room, de les quals se’n faran més de 100 edicions de cadascuna.\nAmb les dades provisionals que es disposen hores d’ara, i que podrien variar al llarg del curs, un total de 20 centres educatius acolliran la mostra “Un planeta plastificat” una de les novetats d’aquest any, on es fa un recorregut per l’origen, ús i la importància de limitar el plàstic i l’alumnat ha de respondre un petit test. Uns altres 21 centres acolliran l’activitat “No reciclar en realitat virtual”. Amb unes ulleres de realitat virtual, l’alumnat farà una visita al Centre de Tractament de Residus del Vallès Occidental en 360 graus. L’objectiu és remarcar la importància d’una bona classificació dels residus a la llar. La Deixalleria Mòbil farà prop de 30 visites a escoles per sensibilitzar l’alumnat d’Educació Infantil i també seguiran les activitats de compostatge o la pràctica de laboratori a la Planta de Can Barba, entre d’altres.\nEl president del Consorci, Nil López, ha afirmat que “aquest curs està sent especialment significativa la resposta de les escoles i els instituts. En un moment en el qual s’ha declarat l’emergència climàtica a la comarca per part del Consell d’alcaldies, hem de valorar molt positivament la implicació de la comunitat educativa. Des del Consorci seguirem treballant perquè el Programa d’educació ambiental pugui cobrir les necessitats de sensibilització de les generacions més joves”.\nEn la pàgina web www.residusvalles.cat es poden consultar les activitats i la disponibilitat de les mateixes.\nmedi ambient residus Terrassa Territori i Sostenibilitat